Canolawerkgroepvergadering notule: 3 Februarie 2005
Working Group Minutes / Archives / Canola / 3 Februarie 2005
8 Junie 2005
gehou op 3 Februarie 2005 te Elsenburg
Mnr Scholtemeijer open die vergadering met gebed. Hy verwelkom almal teenwoordig by die vergadering, veral Me Hawkins van die NOK en mnr Blomerus van DLWK.
Die vergadering spreek die hoop uit dat die klimaats­omstandighede in veral die Swartland spoedig sal verbeter.
Mnr CL Grimbeek PNS SWD
Mnr J Blomerus DLWK
Mnr D Hanekom DLWK
Mnr J Hoffmann DLWK
Mnr GWDR Conradie DLWK
Mnr J Loubser Bokomo Voere
Mnr W van der Linde Agricol
Mnr P Fouché Advanta
Mnr L Swartz Swartland Oliepers
Mnr K van Niekerk MKB
Me F Hawkins Nasionale Departement Landbou / Oesskattings­komitee
Me L van Zyl Agri Wes-Kaap (Sekreta­riaat)
Mnr A Haasbroek Boland Agri
Mnr C van der Merwe MKB
Mnr P Laubscher BNK
Mnr H Kotzé Bokomo Voere
Mnr D van Papendorp GSA
Me M Kellerman DLWK
Dr JM Laubscher DLWK
Mnr MF Hugo DLWK
Mnr J Truter WPK
Neem kennis dat mnr J Truter van WPK se broer mnr H Truter oorlede is en dra die vergadering se meegevoel aan die familie oor.
Terugvoering word gegee oor die wenners van die Suid-Kaap canola kompetisie.
Besluit dat die volgende wenners namens die Werkgroep gelukgewens word:
Mnr F Uys, Bredasdorp – Wenner van hoogste opbrengs en beste brutomarge
Lourens Broers, Swellendam – naaswenner vir hoogste opbrengs en beste brutomarge
Besluit dat die Werkgroep en PNS se dank aan mnr Van Rooyen wat die Suid-Kaap canola kompetisie koördineer het, oorgedra word.
Geen aanvullende sake nie.
Die notule van die vergadering gehou op 1 Desember 2004 is goedgekeur.
Volgens voorlopige opnames wil dit voorkom of canola aanplantings in 'n mate deur hawer of gars vervang kan word. Die risiko verbonde aan canola produksie word as 'n beperkende faktor beskou. Hawer word meestal vir weidingsdoeleindes aangeplant.
Die verwerkingskapasiteit vir canola neem steeds toe en 'n groter produksie kan met gemak hanteer word.
SWD / Oos-Kaap
Dit wil voorkom asof veral die aanplanting van bitter lupiene vir weiding sal uitbrei. Slakke verkies soetlupiene bo bitter­lupiene. Die risiko aan lupiene aanplantings is nie so hoog nie. Beskikbaarheid van saad mag 'n probleem wees.
SWD en Oos-Kaap
Goeie belangstelling in lupiene en daar word met saadmaatskappye vir saad onderhandel. Beskikbaarheid van saad raak reeds 'n probleem.
Op hierdie stadium blyk dit dat die aanplantings dieselfde sal wees as die vorige seisoen. Al die belangstellendes (kommersiële produsente) het nog nie regtig begin om canola te produseer nie.
Neem kennis van die NOK se inligting soos by die sakelys aangeheg.
Daar sal eers teen Maart 'n beter skatting van beoogde aanplantings gemaak word. Uit voorlopige opnames blyk dit dat die voorneme om canola te plant, minder mag wees (vervang deur hawer as weiding) en lupiene aanplantings moontlik mag uitbrei.
Besluit dat sodra meer detail inligting insake aanplantings van canola en lupiene beskikbaar is, dit aan die Oesskat­tingskomitee kommunikeer moet word.
Neem kennis van die dokumentasie wat by die sakelys aangeheg is.
Besluit dat die jongste SAGIS inligting soos aan PNS voorsien ter inligting by die notule aangeheg sal word.
Dr Griessel rapporteer oor die internasionale oliekoek situasie. Die gelande prys van sojaboon-oliekoek (47% proteïen) in Kaapstad op 1 Februarie 2005 beloop R1 666 / ton. Wisselkoers = R6,02.
Die relatiewe waardes soos verskaf dien slegs as riglyne vir produsente ten opsigte van die waarde van hulle produk op 'n spesifieke tydstip. Die inligting sal voortaan op 'n daaglikse basis op die PNS webblad bygehou word.
Die afgeleide waarde van volvet canola is soos volg
Pluimvee (94%) R1 566
Varke (100%) R1 666
Suiwel (58%) R 966
Die relatiewe waarde van canola oliekoek is as volg:
Pluimvee (53%) R 883
Varke (65%) R1 083
Suiwel (60%) R1 000
Suiwel (80%) R1 250
Suiwel (52%) R 883
Suiwel (73%) R1 050
COMBUDS – canola
Aanpassing van kostegids
Neem kennis dat die DLWK in die proses is om dit af te handel.
Besluit dat terugvoering vanaf die Departement Landbou insake die aanpassing van die kostegids afgewag word.
Opstel van COMBUDS vir canola
Neem kennis dat mnr Deon Joubert op versoek van PNS in die proses is om vir nuwe toetreders 'n samevatting oor produksiekoste per streek voor te berei. Hy sal met die DLWK se Landbou-ekonome asook landboubesighede (wat reeds oor sekere inligting beskik) daaroor konsulteer. By die DLWK is beskrywings van die homogene streke in die provinsie beskikbaar.
Me Swanepoel sal reël dat die DLWK se terugvoering oor combuds vir canola beskikbaar gemaak word sodra dit gereed is;
die kantoor die vordering met die produksiekoste per streek met mnr Joubert sal opvolg.
Produksie area kaarte
Die produksie area kaarte kan opdateer word sodra die combuds afgehandel is.
Besluit dat die afhandeling van die produksie area kaaarte deur die DLWK oorstaan totdat die nodige inligting beskikbaar is.
Nasionale cultivarproewe en chemiese ont­ledings
Besluit dat die saak as afgehandel beskou word.
Cultivarproewe vir 2004
Neem kennis dat die proefresultate van die 2004 proewe in die komende Canolafokus (Februarie 2005) publiseer sal word. Die Canolafokus sal by die SKOG Voorsaai Inlig­tingsdag en by CRK Voorsaai Inligtingsdag op 24 Februarie beskikbaar wees. Die onverwerkte data is reeds gedurende Desember 2004 aan landboubesighede voorsien.
Besluit dat die proefresultate van die 2004 proewe vir verdere bespreking by die volgende Canola- en Lupien­werkgroep sakelys aangeheg sal word.
Cultivarproewe vir 2005
Neem kennis dat die DLWK se voorbereidings vir die aan­planting van die 2005 proewe op skedule is – toerusting (planter is bestel), grondmonsters, saad, aparte aan­planting van vroeër cultivars word sover as moontlik (logistiek en ekonomies) gedoen.
Vertraging word deur die volgende veroorsaak:
Die tegnikus mnr H. de Wet het bedank.
Die skoonmaakfasiliteite is beperk, DLWK masjiene word vir hele afdeling gebruik
Toestand van stropers benodig dringende aandag.
Besluit dat die Tegnologiekomitee probleme / vertragings om die cultivarproewe vlot te laat verloop, betyds met mnr Hanekom en die DLWK sal opvolg.
Besluit dat 'n skrywe van waardering aan mnr H de Wet (tegnikus) gestuur word.
Terugvoering van Bemestingstaakspan
Neem kennis dat chemiese ontleding van drie proewe wat deur Kynoch gedoen is (2 oor stikstofbestuur en oor swael­bemesting) in proses is en daar 'n aanduiding van goeie olie-inhoud is. Die Taakspan en Kynoch sal die verslag verder bespreek.
Besluit dat indien die finale verslag van die Kynoch proewe gereed is, dit by die volgende sakelys aangeheg sal word.
Verwys ook na Punt 11.2
Geen verdere inligiting word rapporteer nie.
Besluit dat resultate oor die bemestingsproewe in die besproeiingsgebiede rapporteer sal word sodra dit gereed is.
Daar word rapporteer dat die Ontwikkelingsplan deur die PNS Raad aanvaar is en die aanbevelings deur die Tegnologie­komitee in oorleg met die DLWK prioritiseer sal word. Verdere ontwikkeling van die bedryf sal aan die hand van die plan gedoen word.
Besluit dat die Ontwikkelingsplan deur die Tegnologie­komitee verder gevoer sal word en jaarliks opdateer.
Terugvoering – THRIP-projek
Neem kennis dat geen inligting omtrent die Thrip aansoeke vir US projekte beskikbaar is nie.
Besluit dat terugvoering insake die THRIP aansoeke wat deur die US ingedien is, afgewag word.
Daar word rapporteer dat die navorsing vanjaar voortgesit word en die resultate uiteindelik moet voldoen aan die vereistes vir die registrasie van Cruizer as saadbe­handelingsmiddel vir canola in Suid-Afrika. Die uiteindelike resultate sal in 'n publikasie vervat word.
Besluit dat vordering met die saadbehandelings proewe deurlopend rapporteer sal word.
Cultivarproewe vir 2003
Verwys na inligting by punt 7.1.1.2
Verwys na inligting onder punt 7.1.1.3
Dr Lamprecht doen verslag van die 2004 proefresultate van die werk met saadbehandeling by lupiene. Die proef is vir die tweede jaar herhaal, maar ander behandelings as in die eerste jaar is gebruik. Geen betekenisvolle verskille kon tussen die behandelings gevind word nie. Daar sal oor die voortsetting van die projek besin moet word. Die moontlike insluiting van Cruizer in die proewe moet oorweeg word.
Besluit dat dr Lamprecht in oorleg met Prof Agenbag, Syngenta en ander rolspelers oor die voortsetting van die projek sal besin en 'n aanbeveling aan PNS sal maak.
Weerstandbiedendheid van raaigras
Besluit dat enige verdere inligting insake weerstand­biedendheid van raaigras rapporteer sal word soos dit beskikbaar raak.
Mnr Van Coller rapporteer dat die literatuurstudie oor swartstam by canola in proses is en daar hopelik teen April vergadering verslag gedoen kan word. Die studie word deurlopend opdateer soos nuwe inligting beskikbaar kom. Die DLWK gaan wel in 2005 voort met navorsing, maar bestaande projekte moet eers afgehandel word. Nuwe projekte sal na aanleiding van die literatuurstudie identifiseer word.
Besluit dat mnr Van Coller se aanbevelings na aanleiding van die literatuurstudie insake verdere projekte op swartstam afgewag word.
Neem kennis dat aangesien swartstam veral via die vorige jaar se stoppels op lande versprei, daar 'n probleem vir die komende seisoen voorsien word. Opslag canola sal infekteer word en moet oordeelkundig bestuur word om verspreiding van swartstam te verhoed.
mnr Van Coller versoek word om die opslag canola plante ten opsigte van voorkoms en verspreiding van swartstam te monitor en aan die bedryf terugvoering te gee.
navorsers en voorligters dit intussen aan produsente moet kommunikeer en dat Dr Hardy versoek word om die effek wat opslag canola op die verspreiding van swartstam kan hê tydens die CRK Voorsaai Inlig­tingsdag onder produsente se aandag te bring.
Neem kennis van die dokumentasie insake voorkoms / beheer van bolwurm wat by die sakelys aangeheg is.
Neem verder kennis van die Werkgroep: Beter vestiging van canola ten opsigte van bogrondse swamme, insekte en slakke (vroeër Slakwerkgroep) se notule van 30 November 2004 wat aan lede beskikbaar gestel word.
Daar word rapporteer dat die literatuurstudie oor slakke finaliseer word en aan die Werkgroep voorgelê sal word. Dr Tribe sal binnekort met die literatuurstudie oor insekte begin. 'n Volgende vergadering vir die Werkgroep: Beter vestiging van canola ten opsigte van bogrondse swamme, insekte en slakke sal binnekort skeduleer word.
die aanbevelings oor moontlike navorsingsprojekte op bogrondse plae en insekte vir oorweging deur die PNS afgewag word.
daar by GSA navraag gedoen word oor die publikasie van artikels wat by die vorige vergadering verskaf is (in SA Graan).
Voorkoms van witroes op canola in Riversdal
Neem kennis en besluit dat aangesien die geval van witroes op canola as 'n geïsoleerde geval beskou word en aangespreek is, die saak as afgehandel beskou word.
Navorsingsprojek – Rhizoctonia
Neem kennis van die dokumentasie insake Rhizoctonia wat by die sakelys aangeheg is en dat twee publikasies oor die onderwerp vrygestel sal word.
Besluit dat die bestuursopsomming van die navorsings­projek oor Rhizoctonia se verslag ter inligting aan die Canola en Lupien­werkgroep sirkuleer moet word.
Neem kennis dat die 2004 cultivarproewe se resultate in die komende Canolafokus (Februarie beskikbaar) publiseer sal word.
Die volgende uitgawes verskyn in Maart, Junie en September.
Suid-Kaap Canola kompetisie
Daar word namens mnr C van Rooyen, DLWK Caledon, wat die Canolaboer van die Jaarkompetisie in die Suid-Kaap koördineer het, kortliks oor resultate en aanbevelings verslag gedoen, byvoorbeeld:
Maak regte cultivarkeuse – goeie saailinggroeikrag in veld belangrik veral in droë saaitye en ontkiemings­periodes.
Belangrikheid van swaelontledings – spreek hoë swaelbehoefte aan – bemestingsbehoeftes van canola (koolgewas) verskil van koring.
Pas insek en ander beheermiddels korrek toe – lees fynskrif op etikette.
Slakbeheer was goed – dit berus op waarneming van vorige jaar, tipe grond, helling, hoeveelheid klip, canola na gars of lusern / medics, vroeë reën in Februarie / Maart en hoë klipfraksie op oppervlakte, kamp aangrensend aan berg of waterstroom, suidelike tot suidoostelike helling verhoog risiko vir slakke, moenie te diep plant.
die samevatting en aanbevelings na aanleiding van die Suid-Kaap canola kompetisie aan lede van die Werkgroep sirkuleer moet word; en
dit ook vir produsente se aandag in die Canolafokus en SA Graan publiseer moet word.
Mnr Fouché bevestig Advanta se standpunt dat canola se grond voorberei moet wees sodat daar met die eerste reën na einde Maart geplant kan word. Sodoende sal die inkomsteverliese beperk word.
Neem kennis dat die Swartland se wenners tydens die SKOG Voorsaai Inligtingsdag aangekondig word.
Besluit dat mnr Slabbert by die volgende vergadering oor die resultate van die Swartland canola kompetisie terug­voering sal gee.
Beskikbaarstelling van PNS markinligitng
Neem kennis dat die PNS markinligting deurlopend op die PNS webblad beskikbaar sal wees.
Besluit dat die publikasie van markinligting as afgehandel beskou word.
Neem kennis dat die 2004 navorsingsresultate (cultivar­proewe) in die volgende Lupino wat in Februarie gereed sal wees, publiseer word en dit by die Voorsaai Inligtingsdae beskikbaar sal wees.
Die volgende uitgawes van Lupino verskyn in Maart, Junie en September.
Neem kennis van die volgende geleenthede wat geske­duleer is:
17 Februarie Soja Inligtingsdag / George
24 Februarie CRK Voorsaai Inligtingsdag
15 Maart SKOG Voorsaai Inligtingsdag
17-20 Mei NAMPO Oesdag
20 Julie CBK Boeredag / Swartland
6 September SKOG
Neem kennis van die inligting soos tydens die vergadering deur mnr Cerfonteyn verskaf.
Neem kennis dat daar tydens die GSA jaarvergaderings rapporteer is dat die konsep graderingsregulasies gedu­rende die leweringseisoen in praktyk getoets is en daar volgens terugvoer van landboubesighede geen wesentlike probleme daarmee ondervind is nie. Wysigings en voorstelle word deur die Graderingswerkgroep van GSA opgevolg.
Verdere dokumentasie sal weer met rolspelers debatteer word en wanneer daar ooreengekom is, sal dit as basis deur die Departement Landbou as moontlike statutêre graderingsregulasies oorweeg kan word.
daar by GSA beswaar aangeteken word dat die PNS Canolawerkgroep nie met betrekking tot Graderings­werkgroep akkommodeer / geken is nie;
daar met teleurstelling kennis geneem word dat geen verdere amptelike dokumentasie / terugvoering vir hierdie vergadering beskikbaar gestel is nie;
vordering van die CBK insake die moontlike graderings­regulasies afgewag word.
Besluit dat die aangeleentheid oorstaan tot verdere inligting beskikbaar is.
Alkaloïedvlakke / gestandardiseerde betrou­baarheidstoets
Dr Griessel rapporteer dat hy nog in gesprek met RAU is oor moontlike laboratorium fasiliteite vir alkaloïedtoetse.
Besluit dat Dr Griessel insake onderhandelings rakende alkaloïedtoetse sal rapporter sodra nuwe inligting beskik­baar raak.
Neem kennis dat voldoende saad beskikbaar behoort te wees.
Besluit dat saadmaatskapye die verwagte tekort aan lupiensaad vroegtydig moet aanspreek.
Artikel in Agrekon: optimering van wisselbou­stelsels
PNS die inligting insake die artikel in Agrekon met LEVSA sal opvolg en versoek dat 'n regstelling in die tydskrif Agrekon gemaak word;
die dokumentasie in hierdie verband wat deur mnr Hugo (DLWK) aan PNS voorsien is ter inligting by die notule aangeheg moet word.
Artikel – "Manipulating oil contents"
die inligting omtrent verbeterde produksie en olie-inhoud soos vervat in die artikel deur Dovuro Seeds van Australië: Manipulating Oil Contents, onder produsente en rolspelers versprei moet word, naamlik:
Sluit in by beplanning vir cultivarproewe.
Akkommodeer in Ontwikkelingsplan vir Canola.
Publiseer in Canolafokus en SA Graan.
Dra oor aan produsente via landboubesighede en boeredae.
die dokument na die Tegnologiekomitee vir oorweging en verdere aanbeveling aan die Werkgroep verwys moet word.
Datum van volgende vergadering
14 April 2005 te Elsenburg.
Die vergadering word na 'n woord van dank aan elkeen teenwoordig afgesluit en verdaag.